Σε απάντηση του ανωτέρω αιτήματος και λαμβάνοντας υπόψη την εξυπηρέτηση της διαφανούς διαδικασίας και παράλληλα την προστασία των δεδομένων προσωπικού χαρακτήρα των υποκειμένων τα οποία εμπλέκονται στην εν λόγω διαδικασία:
Βάσει της ερμηνείας του Γενικού Κανονισμού Προστασίας Δεδομένων Προσωπικού Χαρακτήρα (GDPR) της ΕΕ, ο οποίος έχει άμεση εφαρμογή στην Ελλάδα ήδη από τις 25.5.2018, αυτός εφαρμόζεται στα δεδομένα, βάσει των οποίων μπορεί να ταυτοποιηθεί ένα φυσικό πρόσωπο.
Για την κοινοποίηση οικονομικών εκκρεμοτήτων μελών του Διοικητικού Συμβουλίου σε άλλη υπηρεσία εντός του Οργανισμού, ενέργεια η οποία εμπίπτει στην έννοια της «επεξεργασίας» κατά τη διατύπωση του Κανονισμού, απαιτείται βάσει του άρθρου 6 παρ.1 α) και ε) αυτού είτε να έχει συναινέσει σε αυτήν το ίδιο το υποκείμενο των δεδομένων, είτε αυτή να είναι απαραίτητη για την εκπλήρωση καθήκοντος που εκτελείται προς το δημόσιο συμφέρον ή κατά την άσκηση δημόσιας εξουσίας που έχει ανατεθεί στον υπεύθυνο επεξεργασίας.
Επομένως, καθώς η σχετική αναζήτηση των οικονομικών εκκρεμοτήτων μελών του Διοικητικού Συμβουλίου είναι έννομη υποχρέωσή της υπηρεσίας η οποία εμπίπτει στην εξυπηρέτηση του δημοσίου συμφέροντος, και επιπλέον δεν πρόκειται να κατονομαστεί στην αίτηση κάποιο συγκεκριμένο φυσικό πρόσωπο ώστε να γίνεται ταυτοποίησή του, η ενδοϋπηρεσιακή αναζήτηση από το λογιστήριο του Οργανισμού των ως άνω στοιχείων είναι νόμιμη και δε χρειάζεται κάποια επισήμανση σχετικά με την προστασία των δεδομένων προσωπικού χαρακτήρα στο κείμενο της αίτησης